钦定古今图书集成/明伦汇编/官常典/第783卷 > 任迪简
## 钦定古今图书集成/明伦汇编/官常典/第783卷 > 任迪简

按《唐书》本传：“迪简，京兆万年人，擢进士第。天德李景
略表佐其军。尝宴客，而行酒者误进䤈，景略用法严，
迪简不忍其死，饮为釂，徐以它辞，请易之归。”血，不
以闻，军中悦其长者。景略卒举军请为帅，监军使拘
迪简，不听，众大呼，破户出之。德宗遣使者察变，具得
所以然，乃授丰州刺史、天德军使，由殿中侍御史授
兼大夫、散骑常侍，入为太常少卿。太子左庶子。张茂
昭以易定归，擢迪简行军司马代之。大将杨伯玉据牙不纳，众杀之。别将张佐元复叛，迪简斩以徇，乃入，
以检校工部尚书为节度使。承茂昭奢纵后，公私屈
覂，欲飨士，无所给，至与下同粝食。身居戟户逾月，军
中感其公，请安卧内，迪简乃许，三年，上下完充。以疾
入，除工部侍郎，不能朝，改太子宾客。卒，赠刑部尚书，
谥曰襄。